armvectores/hy_wikipedia_2023 huggingface dataset:
Վասա (ֆիլմ)

«Վասա» (ռուս.՝ «Васса»), խորհրդային գեղարվեստական ֆիլմ, որը նկարահանել է  կինոռեժիսոր Գլեբ Պանֆիլովը Մաքսիմ Գորկու «Վասա Ժելեզնովա» պիեսի մոտիվներով։


== Սյուժե ==
Ֆիլմը պատմում է վաճառական ընտանիքի կործանման մասին։ Վասա Ժելեզնովան երկար տարիներ գլխավորում է ընտանեկան գործը և, չնայած անխոհեմ երեխաների, ազատամիտ ամուսնու, հարբեցող եղբոր և հեղափոխական հարսի, փորձում է պահպանել գոնե նորմալ ընտանիքի տեսլականը։ Գալիս է 1913 թվականը, և այն ամենը, ինչին նվիրված էր նրա կյանքը, կործանվում է։


== Դերերում ==
Իննա Չուրիկովա – Վասա Ժելեզնովա
Վադիմ Մեդվեդև – Սերգեյ Պետրովիչ, Վասայի ամուսինը
Նիկոլայ Սկորոբոգատով – Պրոխոր Բորիսովիչ Խրապով, Վասայի եղբայրը
Օլգա Մաշնայա – Նատալյա, Վասայի ավագ դուստրը
Յանա Պոպլավսկայա – Լյուդմիլա, Վասայի կրտսեր դուստրը
Վալենտինա Յակունինա – Ռաշել Մոիսեևնա Տոպազ, Վասայի հարսը, Կոլյայի մայրը
Իվան Պանֆիլով – Կոլյա, Վասայի թոռը
Վալենտինա Տելիչկինա – Աննա Օնոշենկովա, Վասայի գործընկերը
Վյաչեսլավ Բոգաչյով – Ալեքսեյ Պյատյորկին, Վասայի վարորդը
Ալբերտ Ֆիլոզով – Յուրի Վասիլևիչ Մելնիկով, շրջանային դատարանի անդամ
Վսեվոլոդ Սոբոլև – Գուրի Լվովիչ Կրոտկիխ, շոգենավագնացության կառավարիչ
Տատյանա Կրավչենկո – Լիզա, սպասուհի
Տատյանա Ստեպանովա – Պոլինա, սպասուհի (լուսագրերում՝ Տ. Կալիստրատովա)


== Նկարահանող խումբ ==
Սցենարի հեղնակ՝ Գլեբ Պանֆիլով
Բեմադրող ռեժիսոր՝ Գլեբ Պանֆիլով
Բեմադրող օպերատոր՝ Լեոնիդ Կալաշնիկով
Նկարիչ՝ Նիկոլայ Դվիգուբսկի
Կոմպոզիտոր՝ Վադիմ ԲիբերգանՖիլմում նկարահանված «Վոլոդարսկի» շոգենավը ֆիլմի սյուժեի համաձայն կրում էր երկու անուն՝ «Նիկոլայ Ժելեզնով» (նախքան հեղափոխությունը) և «Կարմիր դյուցազն» (ռուս.՝ «Красный богатырь», հեղափոխությունից հետո) 


== Մրցանակներ ==
Մոսկվայի 13-րդ միջազգային կինոփառատոնի գլխավոր մրցանակ
1985 թվականին Գլեբ Պանֆիլովը, սցենարի հեղինակ և ռեժիսոր, Լեոնիդ Կալաշնիկովը, օպերատոր, Նիկոլայ Սկորոբոգատովը, Պրոխոր Բորիսովիչ Խրապովի դերակատարը, Վալենտինա Տելիչկինան, Աննա Օնոշենկովայի դերակատարը, Իննա Չուրիկովան, գլխավոր դերակատարը, արժանացել են ՌԽՖՍՀ Վասիլև եղբայրների անվան պետական մրցանակի «Մոսֆիլմ»  կինոստուդիայի արտադրության «Վասա» գեղարվեստական ֆիլմի համար (1983)։


== Ծանոթագրություններ ==


== Արտաքին հղումներ ==
«Васса» на сайте «Энциклопедия отечественного кино»
Фильм «Васса» на официальном сайте режиссёра
Կոխնար

Կոխնար (վրաց.՝ კოხნარი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 140 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 575 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կուշչուլար

Կուշչուլար, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ֆուտբոլի Իտալիայի սուպերգավաթ 2016

Ֆուտբոլի Իտալիայի Սուպերգավաթ 2016 (իտալերեն՝ Supercoppa italiana di calcio 2016), Իտալիայի Սուպերգավաթի 29-րդ խաղարկումն է, որն անցկացվել է 2016 թ. դեկտեմբերի 23-ին Կատարի մայրաքաղաք Դոհայում։


== Խաղ ==


== Ծանոթագրություններ ==


== Արտաքին հղումներ ==
Հաշվետվություն soccerway.com կայքում
Մեթյու Դադարիո

Մեթյու Դադարիո (անգլ.՝ Matthew Daddario, հոկտեմբերի 1, 1987(1987-10-01), Նյու Յորք, Նյու Յորք, ԱՄՆ), ամերիկացի դերասան, խաղացել է «Մթնշաղի որսորդներ» հեռուստասերիալում։


== Կյանք և կրթություն ==
Մեթյու Դադարիոն ծնվել է Նյու Յորքում, փաստաբաններ Ռիչարդ և Քրիստինա Դադարիոների ընտանիքում։ Ունի կրտսեր քույր՝ Քեթրինը և ավագ քույր՝ Ալեքսանդրան, ով նույնպես դերասանուհի է։ Դադարիոն ունի իտալական, իռլանդական, անգլիական և չեխական արմատներ։ Հաճախել է Տաճարային դպրոց, իսկ 2010 թվականին ավարտել է Բլումինգթոնի Ինդիանայի համալսարանը, որտեղ ուսումնասիրել է բիզնես։ Համալսարանն ավարտելուց հետո սկսել է ուսումնասիրել դերասանական վարպետություն։


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Մեթյու Դադարիո Internet Movie Database կայքում
Մեթյու Դադարիո Թվիթթերում
Թուլլա Բլոմբերգ Ռանսլեթ

Թուլլա Բլոմբերգ Ռանսլեթ (նորվ.՝ Tulla (Bella) Blomberg Ranslet, մայիսի 15, 1928(1928-05-15), Օսլո, Նորվեգիա), նորվեգացի գեղանկարիչ։ Ամուսնու հետ ճանաչվել է Բորնհոլմի միջազգայնորեն ճանաչված արվեստագետներից մեկը։


== Կենսագրություն ==
1946 թվականին Ռանսլեթը (աղջկական ազգանուն՝ Բլոմբերգ) հաճախել է Ստոքհոլմի Իսահակ Գրյունևալդի անվան դպրոց և հետագայում սովորել է Նորվեգիայի գեղարվեստի ազգային ակադեմիայում՝ պրոֆեսոր Պեր Քրողի մոտ։ Նրա առաջին գեղարվեստական նկարագիրը 1950 թվականի Ուգգե Քյունստերես Սամֆունդի (Unge Kunstneres Samfund (U.K.S)) շրջիկ ցուցահանդեսում մասնակցությունն էր։ Հաջորդ տարի ընդունվել է Դանիայի գեղարվեստի թագավորական ակադեմիա, որտեղ հանդիպել է խեցեգործ և քանդակագործ Արնե Ռանսլետի հետ։ Նրանք ամուսնացել են 1955 թվականին և տեղափոխվել Բորնհոլմ, որտեղ ունեցել են երեք երեխա՝ նկարիչ Պիա Ռանսլեթը, քանդակագործ Պոլ Ռանսլեթը և օդաչու Շարլոտե Պեդերսենը։
Ռանսլեթն առաջին անգամ կղզու վրա հանդես է եկել 1965 թվականին, երբ նրա ռելիեֆը այլ արվեստագետների աշխատանքների հետ ցուցադրվել է տեղական թանգարանում։ Գտածոն անմիջապես աչքի է ընկնում և շուտով վաճառվում է Շվեդիայում։ Դրան հետևում են բազմաթիվ ցուցահանդեսներ Նորվեգիայում և Շվեդիայում, ինչպես նաև Օլսոյի քաղաքապետարանի կողմից նախաձեռնած մի քանի մրցույթների հաղթանակներ, որոնց արդյունքում նրան են վստահվում Օսլոյի հանրային գրադարանի մանկական նոր բաժնի և Նորվեգիայի երկու դպրոցի ձևավորումը։
Նրա ստեղծագործությունները ընտրվել են նաև Դանիայում, Շվեդիայում և Գերմանիայում դպրոցների և հիվանդանոցների, ինչպես նաև հյուսիսային Գերմանիայում ավետարանական եկեղեցու ձևավորման համար։ Թուլլան շուտով սկսել է ներկայացնել Skanska շվեդական շինարարական առաջատար ընկերությունը, կոնկրետ ռելիեֆներով, որոնք օգտագործվում են ամբողջ Եվրոպայի շինարարական ծրագրերում։
Նա վերսկսել է գեղանկարչությունը 80-ական թվականների ընթացքում՝ համատեղելով միջավայրի ներշնչող շարժառիթները` երեխաներ, կենդանիներ և գյուղական կյանք՝ ստեղծելով շատ մեծ կտավներ։ Ռանսլեթն իր մի քանի ռելիեֆների և նկարների համար ոգեշնչում է գտել կրկեսի աշխարհում։ Հաջորդող տարիներին մի քանի անգամ ցուցադրություններ է ունեցել հիմնականում ամուսնու հետ և 1991 թվականին Նորվեգիայի կառավարության կողմից ստացել է G.I. (Երաշխիքային եկամուտ)։ Զույգն այսօր բնակվում է Իսպանիայում, որտեղ Թուլլան ունի նկարչական արվեստանոց։


== Պատկերասրահ ==


== Ծանոթագրություններ ==


== Արտաքին հղումներ ==
Tulla Ranslet’s homepage
Tulla Ranslet, Weilbach Art Lexicon
Արգելափակոց

Արգելափակոցը կամ ինժեներական արգելափակոցը զորքերի առաջխաղացմանը խոչընդոտող կառույց է, հարմարանք և ավերածություններ (փլուզումներ)։ Ստեղծվում են հակառակորդին կորուստներ պատճառելու, նրա տեղաշարժը և գործողությունները դժվարեցնելու, զորաշարժը կաշկանդելու կամ սեփական զորքերի համար առավել նպաստավոր ուղղություններով նրան շարժվել հարկադրելու նպատակով։ Արգելափակոցները իրականացվում և տեղադրվում են ինչպես հակառակորդի հետ շփման գծում այնպես էլ թիկունքում։ Օգտագործվում են սեփական զորքերի դիքերը, տեղակայման վայրերը, հատուկ կարևոր օբյեկտները պաշտպանելու համար։ Արգելափակոցներ կարող են տեղադրվել ինչպես միայն հիմնական ճանապարհների, տանկավտանգ ուղղությունների ու հարձակման հնարավոր ուղղութունների վրա, այնպես էլ ամբողջ շփման գծի երկայնքով և ամրացված շրջանների տեսքով։ Հակառակորդի կողմից սեփական արգելափակոցները վնասազերծելուց, ոչնչացնելուց ու քանդելուց խուսափելու համար կազմակերպվում է արգելափակոցների մշտական պահպանություն են՝ շփման գծի դիտորդ անձանակազմի ուժերով, կամ հատուկ պարեկային ծառայության կողմից։


== Տեսակները ==

Լինում են ծովային և ցամաքային։ Ծովային արգելափակոցները տեղադրվում են ծովում և նախատեսված են հակառակորդի ռազմածովային ուժերի դեմ պայքարելու համար։ Կան նաև օդային արգելափակոցներ, որորնք լայնորեն կիրառվել են առաջին և երկրորդ համաշխարհային պատերազմների տարիներին։ Օգտագործվում էին հակառակորդի ինքնաթիռների թռիչքները կասեցնելու, խոչընդոտելու, ռմբակոծմանը խանգարելու համար։ Օդային արգելափակոցների ամենատարածված օրինակ է օդապարիկը(աերոստատ)։
Ցամաքային արգելափակոցները ըստ իրենց գործողության բաժանվում են հետևալ հիմնական տեսակի՝

Պայթյունային
Ոչ պայթյունային
ՀամակցվածՊայթյունային արգելափակոցներում օգտագործվում են ականներ և պայթուցիկ նյութեր։ Պայթյունային արգելափակոցների օրինակներ են ականադաշտերը, առանձին կամ հատուկենտ տեղադրված ականները, ֆուգասները։ Ոչ պայթյունային արգելափակոցներ են մնացած բոլոր տեսակի արգելափակոցները, որոնցում չեն օգտագործվում ականներ և պայթուցիկ նյութեր։ Ոչ պայթյունային արգելափակոցների օրինակներ են փշալարերը, հակատանկային ոզնիները, փոսերը, էսկարպնեը, հակաէսկարպները, բարիկադները, կարճասյունները և այլն։ Համակցված արգելափակոցները պայթյունային և ոչ պայթյունային արգելափակոցների համակցությունն է, օրինակ՝ փշալարերով պատված ականադաշտ։
Արգելափակոցները ըստ նշանակության լինում են հակատանկային, հակահետևակային և խառը։ Հակատանկային արգելափակոցը նախատեսված է հակառակորդի ցամաքային տրանսպորտային միջոցների և զրահատեխնիկայի դեմ կիրառելու համար։ Հակահետևակային արգելափակոցները նախատեսված է հակառակորդի կենդանի ուժի(հետիոտն զինվորներ) դեմ օգտագործելու համար։ Խառը արգելափակոցնեը հակատանկային և հակահետևակային արգելափակոցների համակցությունն են։ Ծովային ափամերձ շրջաններում, որտեղ հնարավոր է հակառակորդի ծովային դեսանտի իջեցում տեղակայվում են արգելափակոցներ որոնք բաղկացած են բոլոր տեսակի ականներից, ափամերձ շրջաններում ջրի մեջ տեղադրվում են ծովային ականներ, արդեն ափում(նաև քիչ խորությամբ ջրի մեջ)՝ ավազի մեջ տեղադրվում են հակատանկային և հակահետևակային ականներ ու ոչ պայթյունային արգելափակոցներ (ոզնիներ, փշալարեր)։ Այս տիպի արգելափակոցները խորհրդային գրականության մեջ անվանվում էին հակադեսանտային արգելափակոցներ։


== Տես նաև ==


== Ծանոթագրություններ ==
Պաշտոնական ֆիննական չարթեր

Պաշտոնական ֆիննական չարթեր ֆիններեն՝ Suomen virallinen lista, շվեդերեն՝ Finlands officiella lista), ֆիննական ազգային հիթ-շքերթ, հրատարակվում է ÄKT (IFPI Finland) ընկերության կողմից։
Ստեղծվել է 1991 թվականի հունվարին, և այն ժամանակ կոչվում էր Radiomafian lista: Հրապարակվում էր Radiomafia ռադիոկայանի եթերում (այժմ կայանը կոչվում է YleX): 1994 թվականին չարթը դարձավ Ֆինլանդիայի պաշտոնական հիթ-շքերթը։
Suomen virallinen lista-ն իր մեջ ներառում է՝

Albums (Top 50) (ալբոմներ)
Singles (Top 20) (սինգլներ)
Downloads (Top 30) (թվային վաճառքներ)
Mid-priced albums (Top 10) (ալբոմներ միջին գնով)
Music DVDs (Top 10) (երաժշտական DVD-ներ)


== Ծանոթագրություններ ==


== Արտաքին հղումներ ==
Պաշտոնական չարթը IFPI.fi կայքում
Չարթերի արխիվներ
FinnishCharts.com
Սինգլներ
Ալբոմներ
Սպորտինգ Խիխոն

Ռեալ Սպորտինգ դե Խիխոն Ս.Ա.Դ., առավել հայտնի Սպորտինգ Խիխոն կամ պարզապես Սպորտին, իսպանական ֆուտբոլային ակումբ Խիխոն քաղաքից, Աստուրիա։ Հիմնադրվել է 1905 թվականի հունիսի 1-ին, հանդես է գալիս Լա Լիգայում։ Մականունն է Los Rojiblancos իրենց մարզաշապիկների կարմիր և սպիտակ գույների պատճառով։ Տնային մարզադաշտն է Էլ Մոլինոն մարզադաշտը, որը Իսպանիայի ամենահին պրոֆեսիոնալ ֆուտբոլի դաշտն է, որը օգտագործվում է 1908 թվականից։ Հաճախ ակումբին կոչում են Ռեալ Սպորտինգ կամ պարզապես Սպորտինգ, ինչը հաճախ շփոթեցնում է Պորտուգալական Սպորտինգի հետ։


== Պատմություն ==


=== 1905–1940. առաջին տարիներ ===
Ակումբը հիմնադրվել է 1905 թվականին Սպորտինգ Խիխոնես անվանմամբ, Անսելմո Լոպեսը եղել է ակումբի առաջին նախագահը։ Ակումբը առաջին հանդիպումը անցկացրել է 1907 թվականի օգոստոսի 18-ին Սպորտ Օվետենսեի դեմ։ Քաղաքի մյուս ակումբների, ինչպիսիք են Խիխոն սպորտային ակումբը և Սպորտևա Խիխոնեսը, լուծարման պատճառով Սպորտինգը դարձավ քաղաքի հիմնական ակումբը։ 1912 թվականին Ալֆոնսո XIII-ը ակումբին շնորհեց արքայական տիտղոս, նրա անվանման դիմաց սկսեց գրվել  «Ռեալ╗ (իսպաներենից արքայական), այսպիսով ակումբը կոչվեց Ռեալ Սպորտինգ Կլաբ Խիխոնես։
1914 թվականին Սպորտինգը հաղթեց իր առաջին Աստուրիայի տարածաշրջանի առաջնությունը, երկու տարի անց ակումբը ձեռք բերեց Էլ Մոլինոնմարզադաշտը, որտեղ Սպորտինգը սկսել էր հանդես գալ 1915 թվականից։ 1916 թվականի ապրիլի 2-ից ակումբը սկսեց կոչվել ներկայիս անվանումով` Ռեալ Սպորտինգ դե Խիխոն։ Հաղթելով տարածաշրջանի առաջնությունում 1917 թվականին ակումբը իրավունք ձեռք բերեց Կոպա դել Ռեյում հանդես գալու, սակայն դուրս մնաց առաջին փուլից` պարտվելով Արենաս դե Գետխոյին։
1921 թվականին Մանոլո Մինան դարձավ ակումբի առաջին ֆուտբոլիստը, ով ընդգրկվեց Իսպանիայի ֆուտբոլի ազգային հավաքականում։ 1929 թվականին Սպորտինգը միացավ  Սեգունդա դիվիզիոնին։ Առաջին մրցաշրջանը ակումբը ավարտեց չորրորդ հորիզոնականում։


== Ծանոթագրություններ ==
Միխալևո (գյուղ, Դեմիդովսկի շրջան)

Անվան այլ կիրառումների համար տե՛ս՝ ՄիխալևոՄիխալևո (ռուս.՝ Михалево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլտնտեսությունների համագումար (1928)

Անվան այլ կիրառումների համար տե՛ս՝ Կոլտնտեսությունների համագումար (այլ կիրառումներ)Կոլտնտեսությունների համագումար (1928), Հայաստանում։ Կայացել է Երևանում, նոյեմբերի 17-21-ը։ Նպատակն էր ամփոփել կոլտնտեսային շարժման առաջին արդյունքները։ Մասնակցում էին Հայաստանի 80 կոլտնտեսությունների (գյուղացիական տնտեսությունների 1, 1%) ներկայացուցիչներ։ Քննարկվեցին Հայգյուղկոոպի կոլտնտսեկցիայի հաշվետվությունը, կոլտնտեսություններում աշխատանքի կազմակերպման, վարձատրության և միջոցների կուտակման մասին զեկուցումը։ Որոշում ընդունվեց կազմակերպել Հայաստանի կոլեկտիվ տնտեսությունների միություն (Կոլտնտկենտրոն)։
Սգավոր ձյունը (ֆիլմ)

Սգավոր ձյունը, 1978 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Ինքնաթիռը վթարի է ենթարկվում լեռներում։ Արկածախնդրության հակում ունեցող Մարսելինը համոզում է եղբորը բարձրանալ լեռներն ու զոհված ուղևորների գրպանները «մաքրել»։ Մարդկային տարբեր նկարագրի տեր հերոսները բարոյական ընտրության առաջ են հայտնվում։ Ֆիլմը նկարահանվել է Անրի Թրուայայի վեպի մոտիվներով։


== Դերերում ==
Իսայ - Արմեն Ջիգարխանյան
Մարսելին - Գուժ Մանուկյան
Մարիա Լավալու - Մայա Բուլգակովա
հնդկուհի - Ալթինայ Ասիլմուրատովա


== Ծանոթագրություններ ==


== Արտաքին հղումներ ==
Սգավոր ձյունը (1978)
Մարտինիանա Պո

Մարտինիանա (իտալ․՝ Valdieri), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 764 մարդ (2008 թվականի տվյալներով)։ Բնակչության խտությունը 59 մարդ/կմ2։ Տարածքը՝ 13 կմ2։ Փոստային ինդեքս՝ 12030։ Հեռախոսային կոդ՝ 0175։
Կոմունայի հովանավորն է համարվում Սուրբ Աստվածածինը, որի տոնը նշում են օգոստոսի 15-ին։


== Կոմունայի վարչակազմ ==
Հեռախոսահամար։ 0175 265102
Էլեկտրոնային փոստ։ martiniana.po@cert.ruparpiemonte.it
Պաշտոնական կայք։  http://www.comune.martinianapo.cn.it/


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օռիսաառե (այլ կիրառումներ)

Օռիսաառե, կարող է վերաբերել՝

Օռիսաառե - շրջան Էստոնիայի Սաարեմաա նահանգում
Օռիսաառե - գյուղական ավան Էստոնիայի Սաարեմաա նահանգի Օռիսաառե շրջանում
Բրիվ լա Գայարդ Սյուդ Էստ (կանտոն)

Բրիվ լա Գայարդ Սյուդ Էստ (ֆր.՝ Brive-la-Gaillarde-Sud-Est), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Բրիվ լա Գեյյարդ օկրուգի մեջ։ Համաձայն 2007 թվականի մարդահամարի կանտոնի բնակչությունը 13716 մարդ էր։Կանտոնի համարը 1930 է։ Կանտոնում կա 2 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նազարեզինյու

Նազարեզինյու (պորտ.՝ Nazarezinho), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սոզայի գավառի կազմի մեջ։ Բնակչությունը կազմում է 7163 մարդ (2006 թվականի տվյալներով)։ Գրավում է 173,244 կմ2 տարածք։ Բնակչության խտությունը՝ 41,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13.930.258,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.931,27 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,579 (տվյալները՝ ՄԱԿ-ի զարգացման ծրագրի)։
Վիկտոր Սերգեև

Վիկտոր Սերգեև (ռուս.՝ Виктор Анатольевич Сергеев, ապրիլի 3, 1938(1938-04-03), Լենինգրադ, ՌԽՖՍՀ, ԽՍՀՄ - նոյեմբերի 19, 2006(2006-11-19), Մոսկվա, Ռուսաստան), ռուս և խորհրդային կինոռեժիսոր, պրոդյուսեր, «Լենֆիլմ» կինոստուդիայի տնօրեն։ Ռուսաստանի Դաշնության արվեստի վաստակավոր գործիչ (1997 թվական)։


== Կենսագրություն ==
Վիկտոր Սերգեևը սովորել է Լենինգրադի համալսարանի ժուռնալիստիկայի ֆակուլտետում (1957-1960 թվականներ)։ 1972 թվականին ավարտել է Սանկտ Պետերբուրգի Նադեժդա Կրուպսկայայի անվան մշակույթի ինստիտուտի ռեժիսորական ֆակուլտետը։ 1960-1964 թվականներին աշխատել է «Բելառուսֆիլմ» կինոստուդիայում` որպես ռեժիսորի օգնական։ 
1964 թվականից աշխատել է «Լենֆիլմ» կինոստուդիայում որպես ռեժիսորի օգնական, երկրորդ ռեժիսոր և ռեժիսոր։  
1997 թվականին արժանացել է Ռուսաստանի Դաշնության վաստակավոր գործիչի կոչմանը։ Այդ նույն ժամանակվանից սկսել է աշխատել «Լենֆիլմ» կինոստուդիայում որպես տնօրեն։   
Բացի ֆիլմեր նկարահանելը, եղել է մի քանի ֆիլմերի պրոդյուսեր, որոնցից է Ալեքսանդր Սոկուրովի «Մոլոքը»։ 
Նկարահանվել է մի քանի ֆիլմերում։ 
Մահացել է Մոսկվայի հիվանդանոցում, սպիտակարյունություն հիվանդությունից։ Թաղված է Սանկտ Պետերբուրգին կից Կոմարովո գյուղի գերեզմանատանը։ 


== Ընտանիք ==
Նա եղել է հայտնի դերասան Նիկիտա Միխայիլովսկու խորթ հայրը։ Կնոջ` Ալևտինա Իվանովնայի մահից հետո ամուսնացել է երկրորդ անգամ` «Լենֆիլմ» կինոստուդիայի զգեստների դիզայներ Իրինա Կավերզինոյի հետ։ Վերջինս ձևավորել է նրա մի շարք ֆիլմեր։    


== Ֆիլմագրություն ==


=== Ռեժիսորական աշխատանքներ ===
1983 թվական` Բերլիոզի կյանքը (երկրորդ ռեժիսոր, դեբյուտ)
1988 թվական` Գանձը
1990 թվական` Դահիճը
1991 թվական` Հանճարը
1992 թվական` Եկատերինա Սեմյոնովայի արտասովոր տղամարդիկ
1993 թվական` Մեղքը։ Կրքի պատմությունը
1994 թվական` Սերը, թախիծի նախանշանը...
1997 թվական` Շիզոֆրենիա
2001 թվական` Բանդիտական Պետերբուրգը։ Ֆիլմ 3։ Հակաբորբոքայինի կործանումը
2004 թվական` Երկինքը և երկիրը
2005 թվական` Վուլֆ Նիրոյի և Արչի Գուդվինի նոր արկածները
2006 թվական` Կոչում


=== Դերասանական աշխատանքներ ===
1984 թվական` Պրոխինդիադա, կամ Վազք տեղում
1991 թվական` Հանճարը
2003 թվական` Ազգային քաղաքականության առանձնահատկությունը` Վիկտոր Սերգեևիչ (դերը հնչյունավորել է Վիկտոր Կոստեցկին)


== Աղբյուրներ ==
Кузнецов В. История страсти // Российская газета. — 2006. — 22 ноября.


== Ծանոթագրություններ ==


== Արտաքին հղումներ ==
Մահացել է ռեժիսոր Վիկտոր Սերգեևը
Թիպտոն շրջան (Թենեսի)

Թիպտոն շրջան (անգլ.՝ Tipton County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.189 կմ² է, բնակչությունը՝ 51.271 մարդ (2000 թ. տվյալներով)։ Շրջկենտրոնն է Քովինգտոն բնակավայրը։ Կազմավորվել է 1823 թ.։
Ազոտում

Ազոտում, պողպատե առարկաների մակերևութային շերտն ազոտով հագեցնելու քիմիական–ջերմային եղանակ։ Ազոտում բարձրացնում է կարծրությունը (1200, ըստ Վիքերսի), մաշակայունությունը, ինչպես նաև հոգնածության և կոռոզիայի նկատմամբ դիմադրողականությունը։ Իրականացվում է վերջնական մեխանիկական մշակման ենթարկված առարկաներն ամոնիակի միջավայրում տաքացնելով (480–650°)։ Ազոտով հագեցված շերտի խորությունը սովորաբար ստացվում է 0,2–0,4 մմ։ Ազոտում կիրառվում է մինչև 500–600 °C ջերմաստիճանի պայմաններում աշխատող դետալների համար։
Կրինիչկիի շրջան

Կրինիչկիի շրջան (ուկրաիներեն՝ Криничанський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Կրինիչկի։


== Աշխարհագրություն ==
Շրջանի տարածքի մակերեսը կազմում է 1680 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 40330 մարդ։ Բնակչության խտությունը կազմում էր 24,01 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Նովոգրիգորովկա (գյուղ, Վեսելինովոյի շրջան)

Անվան այլ կիրառումների համար տե՛ս՝ ՆովոգրիգորովկաՆովոգրիգորովկա (ուկրաիներեն՝ Новогригорівка), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1946 թվականին։
2001 թվականի տվյալներով Նովոգրիգորովկա գյուղում բնակվում էր 56 մարդ։ Բնակավայրը զբաղեցնում է 0,394 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաշա (գյուղ, Տեպլիկի շրջան)

Սաշա (ուկրաիներեն՝ Саша), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1823 թվականին։
2001 թվականի տվյալներով Սաշա գյուղում բնակվում էր 440 մարդ։ Բնակավայրը զբաղեցնում է < 1 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մինկա Քելլի

Մինկա Քելլի (անգլ.՝ Minka Kelly, հունիսի 24, 1980(1980-06-24), Լոս Անջելես, Կալիֆոռնիա, ԱՄՆ, Լոս Անջելես), ամերիկացի դերասանուհի։ Առավել հայտնի է NBC ընկերության «Գիշերային հինգշաբթիի կրակներ» ֆիլմում Լայլի Գերիտի կերպարին մարմնավորած դերով։


== Կենսագրություն ==
Մինկա Քելլին ծնվել է 1980 թվականի հուլիսի 24-ին Կալիֆոռնիա նահանգի Լոս Անջելես քաղաքում։
Նա ընտանիքի միակ երեխան էր, նախկին Aerosmith ամերիկյան ռոք-խմբի հայտնի կիթառիստ Ռիկ Դյուֆեյի և Լաս Վեգասի նախկին պարուհի Մորին Քելլիի դուստրը։ Մինկայի խոսքով, իր մանկությունը եղել է «բավական ծանր»։ Նա մեկ տարեկան չկար, երբ հայրը լքել է իրեն և իր մորը։ Բայց այնուամենայնիվ տասնյոթ տարեկանում Կելին փորձել է հաշտվել Ռիկիի հետ։
Նրա պապիկ Ռիչարդ Նեյը, եղել է օսկարակիր դերասանուհի Գրիր Գարսոնի նախկին ամուսինը։ Մինկան ունի իռլանդական, նորզելանդական և ֆրանսիական արմատներ։
2012 թվականին նկարահանվել է Maroon 5 խմբի «One More Night» երգի տեսահոլովակում։


== Անձնական կյանք ==
Դերասանուհին հանդիպել է բեյսբոլիստ Դերեկ Ջիտերի հետ։ Նրանց սիրավեպը տևել է 2008 թվականի մայիսից մինչև 2011 թվականի օգոստոս։
2012 թվականի օգոստոսից Մինկան հանդիպել է ամերիկյան դերասան Քրիս Էվանսի հետ, ումից նա հեռացել էր 2007 թվականին։ 2013 թվականի հոկտեմբերի դրությամբ զույգը կրկին բաժանվում է։


== Ֆիլմագրություն ==


== Ծանոթագրություններ ==


== Արտաքին հղումներ ==
Минка Келли (անգլ.) Internet Movie Database կայքում
Շիլատո

Շիլատո  (իտալերեն՝ Scillato), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 679 մարդ, բնակչության խտությունը կազմում է 22 մարդ/կմ²։ Զբաղեցնում է 31 կմ² մակերես տարածք։
Փոստային ինդեքսն է՝ 90020։ Հեռախոսային կոդը՝ +39 0921։


== Աշխարհագրություն ==
Բնակչության աճ։


== Կոմունային վարչակազմ ==
Հեռախոսահամար՝ 0921 663025
Գլխավոր կայք՝ http://www.comunescillato.pa.it/ Archived 2012-09-11 at the Wayback Machine.


== Արտաքին հղումներ ==
http://www.comunescillato.pa.it/ Archived 2012-09-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պիերանիկա

Պիերանիկա (իտալերեն՝ Pieranica), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 998 մարդ, խտությունը կազմում է 499մարդ/կմ²։ Տարածքը գրավում է 2 կմ²։ Էլեկտրոնային փոստ՝ 26017, հեռախոսային կոդ՝ 0373։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0373 71016
Էլեկտրոնային հասցե։ vigilanza.pieranica@tiscalinet.it
Գլխավոր կայք։ http://www.comune.pieranica.cr.it


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հորթոն (մուլտֆիլմ)

«Հորթոն», 2008 թվականին նկարահանված անիմացիոն ֆիլմ ըստ գրող և մուլտիպլիկատոր «Horton Hears a Who!» մանկական գրքի մոտիվների։
Մուլտֆիլմի կարգախոսն է. «Կարևոր չէ, թե ինչ չափերի ես դու, այլ կարևոր է` արդյո՞ք դու գոյություն ունես»։


== Սյուժե ==
Հորթոն անունով փիղը գտնում է մի փետուրով ծաղիկ, որի ներսում, ինչպես պարզվում է, կար մի ամբողջ քաղաք, որտեղ ապրում էին փոքրիկ արարածներ, իսկ այդ քաղաքի ղեկավարը խելառ քաղաքապետն էր, ով ուներ 96 դուստր և միայն մեկ որդի։ Հորտոնը որոշում է նրանց համար ապահով տեղ գտնել, այնպիսին, ինչպիսին ջունգլին է, տարբեր կենդանիներով, որոնք սիրում են ծաղիկ ուտել։ Փիղն այս պատմության մասին պատմում է մի քանի երեխաների։ Դրան դեմ էր միշտ փնթնփնթան կենգուրու Սուրին, ով միշտ մտածում է, թե ինքն ճիշտ է և միշտ կռվում է բարեհոգի Հորթոնի հետ, իր երեխա Ռուդիին մենակ է մեծացնում և չի թողնում նրան փղի մոտ։ Այդ ժամանակ քաղաքապետը իմանում է մի նորահայտ վտանգի մասին։ Հորթոնը ճանապարհ է ընկնում դեպի բարձր լեռան գագաթ, որտեղ աճում է արևածաղիկ և որտեղ, ըստ նրա, քաղաքն անվտանգ կլինի։ Սուրը, ով հասկացել էր, որ պարզապես չի կարող ստիպել Հորթոնին ծաղիկը դեն նետել, սկսում է նրա դեմ դավեր նյութել։ Նա վարձում է վատ համբավ ունեցող անգղ Վլադին, որ նա ծաղիկը գողանա։ Այս մասին իմանում է մկնիկ Մորտոնն ու վտանգի մասին տեղյակ է պահում փղին։ Վլադն ընկնում է փղի հետևից և կարողանում է ծաղիկը խլել` այն նետելով ծաղիկների անսահման դաշտ։ Հորտոնը փորձում է գտնել փետուրով ծաղիկը։ Միայն քաղելով շատ ծաղիկներ` նա գտնում է հենց այդ ծաղիկը և շարունակում է ուղևորությունը։ Սուրը, լսելով այդ մասին, որոշում է այլ կերպ վարվել. նա համոզում է անտառի բնակիչներին, որ Հորթոնը վտանգավոր է և նա թունավորում է երեխաների ուղեղները հեքիաթներով։ Դրանից հետո նրանք շատ արագ գտնում են Հորթոնին և բռնում։ Սուրն առաջարկում է փղին, որ նա կամ կմնա իր կարծիքին և կընկնի վանդակը, կամ էլ կխոստովանի, որ ինքը ճիշտ է և ազատ կմնա։ Հորթոնը որոշում է չհամաձայնվել, և նրան փակում են վանդակում, երբ նա հասցնում է ասել բնակիչներին, որ պետք է աղմկել։ Աղմուկը չի կարող դուրս գալ փետուրով ծաղկից դուրս, որը հիշեցնում է խիտ ամպեր կամ բամբակի ամպիկ։ Ծաղիկը փորձում են վառել կաթսայի մեջ, տաք յուղով և միայն քաղաքապետի տղան հասցնում է ճեղքել ամպը, նախքան ծաղիկը կընկներ կաթսայի մեջ։ Կենդանիները հասկանում են, որ Հորթոնը ճիշտ էր։ Նրան ազատում են, բայց փիղը, լինելով բարեհոգի, ներում է կենգուրուին։ Վերջում կենդանիները Հորթոնի գլխավորությամբ բարձրանում են սար։


== Դերերի հնչյունավորողներ ==
Ջիմ Քերրի-Հորթոն
Սթիվ Քէրել-քաղաքապետ Նեդ
Այլա Ֆիշեր- Բժիշկ Մերի Լու Լարու
Քերոլ Բերնետ — Կենգուրու Սուր
Ուիլ Արնետ — Գիշանգղ Վլադ
Սետ Ռոգեն — Մորտոն
Ջոնա Հիլ — Տոմմի
Ջեյմի Պրեսլի — Տիկին Կվալիգան
Ջեսի Մակարտնի— Ջոջո
Դեն Ֆոգլեռ — Խորհրդի անդամ
Չառլս Օսգուդ — Հեքիաթասաց
Բիլ Ֆարմեր — Արջ Վալի
Իզաբելա Ակրես — Երկրորդական անդամներ


== Տես նաև ==
Ես ձեզ լսում եմ (մուլտֆիլմ)


== Ծանոթագրություններ ==


== Արտաքին հղումներ ==
«Հորթոն»(անգլ.) ֆիլմը Internet Movie Database կայքում
Մոլյետ դե Պերալադա

Մոլյետ դե Պերելադա (իսպաներեն Mollet de Peralada), մունիցիպալիտետ Իսպանիայում՝ Ժիրոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Ալտ-Էմպորդ մարզում։ Տարածքը կազմում է 6 կմ2։ Բնակչությունը 2010 թվականի տվյալներով կազմում էր 170 մարդ։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Mollet de Peralada
Información del Instituto de Estadística de Cataluña
Պելագո

Պելագո (իտալերեն՝ Pelago), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 7553 մարդ (2008 թվականի տվյալներով)։ Բնակչության խտությունը՝ 140 մարդ/կմ²։ Տարածքը՝ 54 կմ²։ Փոստային ինդեքս՝ 50060, 50065։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 8327301
Էլեկտրոնային փոստ՝ affarigenerali@comune.pelago.fi.it
Պաշտոնական կայքը՝ http://www.comune.pelago.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիժնիկ (գյուղ, Վարնավինսկի շրջան)

Նիժնիկ (ռուս.՝ Нижник), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իքս մարդիկ։ Խավարի փյունիկ

«Իքս մարդիկ։ Խավարի Փյունիկ» (անգլ.՝ X-Men: Dark Phoenix), ամերիկյան սուպերհերոսային ֆիլմ՝ Marvel Comics ընկերության ստեղծած Իքս մարդիկ կոմիքսների հիման վրա։ «Իքս մարդիկ» ֆիլմաշարի տասերկուերորդ ֆիլմը։ Սցենարի հեղինակը և ռեժիսորը եղել է Սայմոն Քինբերգը։ Ռուսաստանի մեծ շուկայում վաճառքը նախատեսված է 2019 թվականի փետրվարի 14-ին։


== Սյուժե ==
Ֆիլմը պատմում է հերոս դարձած Փյունիկի՝ պատանկեության մասին։ Ջին Գրեյը սկսում է կատարելագործել իր մեջ անհավատալի ունակություններ, որոնք տանջում են նրան և դարձնում Խավարի Փյունիկ։ Հիմա Իքս մարդիկ պետք է որոշեն, ինչն է ավելի կարևոր՝ խմբի անդամի կյանքը թե՞ բոլոր երկրաբնակ մարդկանց կյանքը։


== Երաժշտություն ==
Փիթերսը 2018 թվականի հունվարին հաստատել է, որ Հանս Զիմերը կկատարի ֆիլմի երգը, չնայած Զիմերը 2016 թվականի մարտին ասել է, որ նա չի ուզում երգել ուրիշ սուպերհերոսային ֆիլմում, որովհետև արդեն երգել է «Բեթմենն ընդդեմ Սուպերմենի։ Արդարության արշալույսին ֆիլմում»։


== Թողարկում ==
Իքս մարդիկ։ Խավարի փյունիկ ֆիլմի թողարկումը ԱՄՆ-ում նախատեսվել է 2019 թվականի փետրվարի 14-ին։ Բայց այն տեղափոխվել է 2018 թվականի նոյեմբերի 2-ին։


== Ապագա ==
Քինբերգը ասել է, թե հույս ունի, որ 2016 թվականի մայիսին Խավարի փյունիկը կլինի ֆիլմերում առաջինը նոր տրիլոգիաներից՝ կենտրոնացված պաշտոնական Իքս մարդիկ ֆիլմաշարի երիտասարտ տարբերակի վրա։


== Դերերում ==


== Նկարահանումներ ==
Նկարահանումները սկսվել են 2017 թվականի հունիսի 28-ին Մոնրեալում «Պատանեկան հոգի» (անգլ.՝ Teen Spirit) աշխատանքային անվանմամբ։ 2017 թվականի հունիսի վերջին Էվան Փիթերսը և Լամար Ջոնսոնը միացան դերասանական կազմին։ 2017 թվականի օգոստոսին Ջեսիկա Չեսթեյնը հաստատել է իր մասնակցությունը ֆիլմում։ 2017 թվականի սեպտեմեբերին Դանիել Կադմորը հայտնել է, որ նա կհայտնվի ֆիլմում, բայց չի կարող ասել կկատարի Կոլոսսի կերպարը թե նոր կերպար։ Նույն ամսում Օլիվիա Մաննը հայտնել է, որ նա կվերադառնա Փսայլոկի կերպարին։ Նկարահանումները ավարտվել են 2017 թվականի հոկտեմբերի 14-ին։ Թշնամին լինելու է ռոբոտ՝ ստեղծված Չարլզի և Մագնետոյի կողմից՝ «Նատիսկ» անվանմամբ։


== Ծանոթագրություններ ==


== Արտաքին հղումներ ==
«Իքս Մարդիկ. Խավարի Փյունիկ». այրվել է իր իսկ կրակի մեջ Archived 2020-06-17 at the Wayback Machine.
Առուստա

Առուստա (էստ․՝ Arusta), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեսոնովո (գյուղ, Սաֆոնովսկի շրջան)

Բեսոնովո (ռուս.՝ Бессоново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքս Պինա

Ալեքս Պինա (իսպ.՝ Álex Pina; հունիսի 23, 1967(1967-06-23), Պամպլոնա), իսպանացի հեռուստատեսային պրոդյուսեր, գրող, հեռուստասերիալների հեղինակ և ռեժիսոր, ով առավել հայտնի է «Թղթե տունը» (իսպ.՝ La Casa de Papel) սերիալով։ Նրա նախորդ շոուների մեջ էին «Դեմ առ դեմ» «Նավամատույց» և «Պակոյի մարդիկ» սերիալները։ Պինայի վերջին աշխատանքը՝ «Կարմիր երկինք»-ը, սկսել է նկարահանվել 2019 թվականի նոյեմբերին։ Իսկ «Սպիտակ գծեր»-ը՝ «Թագը» սերիալի աշխատակազմի հետ համագործակցությունը Նեթֆլիքսի համարտադրությամբ, գտնվում է հետարտադրության փուլում։ The Hollywood Reporter-ն ընդգրկել է Պինային իր «2019 թվականի թոփ միջազգային շոուրաններներ» ցանկում։


== Կենսագրություն ==
Նա սկսել է իր կարիերան որպես լրագրող այնպիսի հրատարակություններում, ինչպիսիք են Diario Vasco-ն և Diario de Mallorca-ն, իսկ հետո՝ Եվրոպա Պրեսում։
1993-1996 թվականների ընթացքում նա աշխատել է որպես սցենարիստ և մոնտաժոր Videomedia-յի համար՝ մինչև Globomedia-յին միանալը 1996 թվականին։
1997 թվականին՝ նույն արտադրական ընկերության համար աշխատելիս, նա սկսել է հեռուստատեսությունում իր սցենարիստի կարիերան «Ավելի քան ընկերներ»-ից։ Այդ ժամանակից ի վեր նա սկսել է կատարել հեղինակի և գործադիր պրոդյուսերի դերերը տարբեր իսպանական նախագծերում, այդ թվում նաև «Սերրանո», «Պակոյի մարդիկ» և «Նավ» սերիալներում։
2016 թվականի վերջին Antena 3-ով «Դեմ առ դեմ»-ի լույս տեսնելուց հետո, Պինան լքել է Globomedia-ն և հիմնել Vancouver Media-ն՝ իր սեփական արտադրական ընկերությունը։ Դրա առաջին արտադրությունը՝ «Թղթե տունը», թողարկվել է 2017 թվականի մայիսի 2-ին և հավաքել ավելի քան 4 միլիոն դիտողներ։ Սերիալի դիստրիբյուտորը Նեթֆլիքսն է։ Այս նախագիծը դարձել է նրա կարիերայի մեծագույն հաջողությունն, ինչը նրան օգնել է բացառիկ պայմանագիր կնքել սթրիմինգային հարթակի հետ։


== Ծանոթագրություններ ==


== Արտաքին հղումներ ==
Ալեքս Պինա Internet Movie Database կայքում
XG

XG (Xtraordinary Girls), Հարավային Կորեայում գործող ճապոնական գըրլ բենդ։ Խումբը ստեղծվել է Xgalx-ի՝ Avex ընկերության դուստր լեյբլի կողմից և բաղկացած է յոթ անդամից՝ Յուրին, Չիսա, Հինատա, Յուրիա, Կոկոնա, Մայա և Հարվի։ Խումբը դեբյուտ է կատարել 2022 թվականի մարտի 18-ին՝ «Tippy Toes» թվային սինգլով։


== Անվանում ==
XG-ն հանդիսանում է Xtraordinary Girls (հայերեն՝ Արտասովոր աղջիկներ) բառերի հապավումը։ Տերմինը օգտագործվում է որպես ոգեշնչող անուն, քանի-որ խումբը նպատակ ունի հզորացնել երիտասարդներին ամբողջ աշխարհում իրենց թարմ, նորարար երաժշտությամբ և կատարմամբ։


== Կարիերա ==


=== 2022–ներկա։ Դեբյուտ ===

XG-ի պաշտոնական սոցիալական էջերը ստեղծվել են 2022 թվականի հունվարի 25-ին, ինչպես նաև ներկայացվել է «Xgalx – The Beginning» անվամբ կարճ հոլովակը, որում ցուցադրվում էին տարբեր աղջիկներ, ովքեր թրեյնինգներ էին անցնում Xgalx Project նախագծի համար։ Հոլովակում ներկայացվում է նաև «Street Woman Fighter» պարային շոուի մասնակից Չո Հյոջինի բեմադրած պարային ելույթը։ Հաջորդ շաբաթների ընթացքում խումբը կոնցեպտային թիզերներ է ներկայացրել, որոնք ներառում են Ռոբ Սթոունի «Chill Bill» երգի ռեփ քավերը՝ Յուրինի և Հարվիի կատարմամբ, ինչպես նաև Ջասթին Բիբերի «Peaches» երգի վոկալային քավերը՝ Յուրիայի և Չիսայի կատարմամբ։ Փետրվարի 2-ին XG-ն պարային սոլո հոլովակներ է ներկայացրել, որում յուրաքանչյուր անդամ տարբեր պարային ոճով ելույթ է ունենում։
Մարտի 18-ին XG-ն ներկայացրել է իր դեբյուտային՝ «Tippy Toes» անգլերեն սինգլը։ Հունիսի 29-ին խումբը ներկայացրել է իր երկրորդ՝ «Mascara» անգլերեն սինգլը, որին հաջորդել է նրանց առաջին հեռուստատեսային հայտնությունը՝ հարավկորեական Mnet հեռուստաալիքի «M Countdown» շոուում՝ կատարելով սինգլը։
Նոյեմբերի 17-ին XG-ն Galz Xypher անվամբ ռեփ նախագիծ է ներկայացրել։ XG-ի երկրպագուի ալիքում տեղադրված հոլովակը վիրուսային է դարձել ՏիկՏոկ հարթակում՝ հավաքելով ավելի քան 14 միլիոն դիտում։
2023 թվականի հունվարի 25-ին խումբը թողարկել է իր երրորդ՝ «Shooting Star» անգլերեն սինգլը, ինչպես նաև «Left Right» երգը։


== Անդամներ ==
Չիսա (ճապ.՝ チサ)
Հինատա (ճապ.՝ ヒナタ)
Յուրին (ճապ.՝ ジュリン) – լիդեր
Հարվի (ճապ.՝ ハーヴェイ)
Յուրիա (ճապ.՝ ジュリア)
Մայա (ճապ.՝ マヤ)
Կոկոնա (ճապ.՝ ココナ)


== Սկավառակագրություն ==


=== Սինգլներ ===


== Տեսագրություն ==


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
http://xgalx.com/xg/ XG. պաշտոնական կայք
Յան Կունեն

Յան Կունեն (ֆր.՝ an KounenJ, մայիսի 2, 1964(1964-05-02), Ուտրեխտ, Ուտրեխտ, Նիդերլանդներ), ֆրանսիացի կինոռեժիսոր, սցենարիստ, օպերատոր, դերասան, պրոդյուսեր, քլիփմեյքեր։


== Կենսագրություն ==
Ավարտելով Նիսի դեկորատիվ արվեստի դպրոցը, որտեղ էլ նկարահանել է իր առաջին կարճամետրաժները, որպես օպերատորի օգնական և ռեժիսոր աշխատել է մի շարք տեսաֆիլմերի և վավերագրական ժապավենների վրա։ 1989-ին ուշադրություն է գրավել «Ժիզել Կերոզեն» ֆիլմով, որն Ավորիազի ֆանտաստիկ կինոյի փառատոնում Մեծ մրցանակի է արժանացել որպես լավագույն կարճամետրաժ։ 1990-ականների սկզբին արդյունավետորեն աշխատել է գովազդի ոլորտում և նկարահանել մեծ ճանաչում գտած ևս երկու կարճամետրաժ` «Vibroboy»-ը և «Վերջին Կարմիր գլխարկը»` Էմանյուել Բեարի մասնակցությամբ։
1996-ին ասպարեզ է հանել իր առաջին խաղարկային ֆիլմը` յուրահատուկ ու դաժան «Դոբերմանը»` Վենսան Կասելի գլխավոր դերակատարմամբ։ Ապա ճանապարհորդել է Մեքսիկայում և Պերուում` խորանալով այս երկրների տեղական մշակույթի մեջ։ 2004-ին վերադարձել է մեծ էկրան «Բլուբերի» պսիխոդելիկ վեսթերնով, որը Ժան-Միշել Շառլյեի և Ժան Մոբյուս Ժիրոյի հայտնի կոմիքսի էկրանացումն է` դարձյալ Վենսան Կասելի գլխավոր դերակատարմամբ։ Կենտրոնական Ամերիկայի ավանդական բժշկության ուսումնասիրությունը նույն տարի շարունակել է «Այլ աշխարհներ» վավերագրական ֆիլմով։ Այնուհետև մուտք է գործել մի նոր աշխարհ իր «99 ֆրանկ» կատակերգությամբ, որը կծու երգիծանք է գովազդի աշխարհի մասին, ըստ Ֆրեդերիկ Բեգբեդերի բեսթսելերի։


== Ծանոթագրություններ ==
(5851) Ինագավա

(5851) Ինագավա (անգլ.՝ Inagawa), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 23-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 2,5982 ա. մ., առավելագույնը մոտենում է 2,1379 ա. մ. հեռավորության վրա և հեռանում 3,0585 ա. մ.։ Արեգակի շուրջ մեկ ամբողջական պտույտ է կատարում 1529,7 երկրային օրվա ընթացքում, իր ուղեծրով շարժվելով միջինում 0,23534 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5851) Ինագավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տանինո (գյուղ, Երշիչսկի շրջան)

Տանինո (ռուս.՝ Танино), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 113 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուվակինո (գյուղ, Կրասնոկամսկի շրջան)

Կուվակինո (ռուս.՝ Кувакино, բաշկիրերեն՝ Кувакин), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորոբիխա (գյուղ, Վոսկրեսենսկի շրջան)

Կորոբիխա (ռուս.՝ Коробиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստելսերա

Կաստելսերա  (իսպ.՝ Castellserà), մունիցիպալիտետ Իսպանիայում։ Գտնցում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 15,8 կմ²։ Բնակչությունը՝ 1114 մարդ (ըստ 2010 թվականի տվյալների)։
Բլեջո Ինֆերիորե

Բլեջո Ինֆերիորե (իտալերեն՝ Bleggio Inferiore), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1084 մարդ (2008), բնակչության խտություն՝ 42 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 38071։ Հեռախոսային կոդ՝ 0465։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0465 701434
Էլեկտրոնային փոստ՝ segreteria@comune.bleggioinferiore.tn.it
Պաշտոնական կայք՝ http://www.comune.bleggioinferiore.tn.it/ Archived 2006-09-04 at the Wayback Machine.


== Արտաքին հղումներ ==
http://www.comune.bleggioinferiore.tn.it/ Archived 2006-09-04 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կանգռուսաառե

Կանգռուսաառե (էստ․՝ Kangrussaare), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շեկ մազեր

Շեկ մազերը (բնական) նկատվում են միայն բնակչության 1 - 2 %֊ի մոտ։ Մազերի այդ գույնն ավելի հաճախ հանդիպում ենք հյուսիսում կամ արևմտյան Եվրոպայում բնակվող մարդկանց մոտ։
Կարմրահեր գույնը տատանվում է բորդոյից և «այրված» նարնջագույնից մինչև պղնձի պայծառ երանգները։ Կարմրահեր հասկացությունը (անգլ.՝ redhead) հայտնի է դարձել արևմտյան երկրներում 1510 թվականներից։ Կարմրահերները սովորաբար ունեն բաց մաշկի և աչքերի (մոխրագույն, կապույտ, երկնագույն, կանաչ, երբեմն նաև շագանակագույն) գույն, ինչպես նաև ունեն պեպեններ և զգայուն են ուլտրամանուշակագույն ճառագայթների հանդեպ։
Կարմիր գույնի մազերը հանդիպում են բավականին հազվադեպ, ինչը պատճառ է հանդիսանում այնպիսի իրադարձությունների համար, ինչպես՝ «Կարմրահերների համաշխարհային հանդիպումը»։ 2009 թվականին նման հանդիպում է կայացել նիդերլանդական Բրեդա քաղաքում։ Կազմակերպիչները սպասել են մոտ 4000 մասնակից 36 պետություններից։
Մի մասը համարում է, որ շիկահեր ազգն ուդմուրտներն են


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Eupedia: Genetics: The genetic causes, ethnic origins and history of red hair
(9656) 1996 DK1

(9656) 1996 DK1, աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 23-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,37061 ա. մ., առավելագույնը մոտենում է 1,9668 ա. մ. հեռավորության վրա և հեռանում 2,7744 ա. մ.։ Արեգակի շուրջ մեկ ամբողջական պտույտ է կատարում 1333,18 երկրային օրվա ընթացքում, իր ուղեծրով շարժվելով միջինում 0,270031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9656) 1996 DK1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (278701-278800)

Աստերոիդների ցանկ (278601-278700)  • Աստերոիդների ցանկ  • Աստերոիդների ցանկ (278801-278900)
 Աստերոիդների ցանկ (278601-278700)  • Աստերոիդների ցանկ  • Աստերոիդների ցանկ (278801-278900)
Ալ-Իդրիսի

Աբու Աբդալլահ Մուհամմեդ ալ-Իդրիսի ալ-Կուրտուբի ալ-Հասանի աս-Սաբտի (արաբ․՝ أبو عبد الله محمد الإدريسي القرطبي الحسني السبتي‎‎) կամ պարզապես Ալ-Իդրիսի (երբեմն՝ Էդրիսի, մոտ 1111, Ceuta under Muslim rule, Մերինիդներ, Մարոկկո, Մաձարա դել Վալո և Սեուտա - մոտ 1166 կամ մոտ 1175, Սիցիլիա, Սիցիլիա, Իտալիա), արաբ աշխարհագրագետ, ճանապարհորդ։ 
Սովորել է Կորդովայում (Իսպանիա)։ Պորտուգալիայում, Ֆրանսիայում, Անգլիայում և Փոքր Ասիայում ճանապարհորդելուց հետո 1138 թվականից ապրել է Պալերմոյի սիցիլիական թագավոր Ռոժեր II-ի  (կառավարել է 1130–54 թվականներին) արքունիքում։ Վերջինիս հանձնարարությամբ կազմել է աշխարհի քարտեզը։
Նրա «Զվարճալիքներ մարդու համար, ով տենչում է աշխարհի տարբեր երկրների ամբողջական իմացությանը» ամբողջական վերնագրով գիրքը համարվում է մինչկոլումբոսյան դարաշրջանի առավել ճշգրիտ և նշանակալից աշխարհագրական աշխատանքը։ 
Աշխատությունները Եվրոպայի և Աֆրիկայի պատմության, աշխարհագրության պատմության արժեքավոր աղբյուրներ են, բովանդակում են նյութեր արևելյան սլավոնների, թուրքմենների և մի շարք ժողովուրդների պատմության մասին։


== Ծանոթագրություններ ==
(2577) Լիտվա

(2577) Լիտվա (անգլ.՝ Litva), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1975 թվականի մարտի 12-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 1,904515 ա. մ., առավելագույնը մոտենում է 1,6423 ա. մ. հեռավորության վրա և հեռանում 2,1668 ա. մ.։ Արեգակի շուրջ մեկ ամբողջական պտույտ է կատարում 960,01 երկրային օրվա ընթացքում, իր ուղեծրով շարժվելով միջինում 0,374997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,91° անկյուն։
Լիտվա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է E դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2577) Լիտվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերյոն

Լի Չե Րյոն (կորեերեն՝ 이채령, անգլ.՝ Lee Chae-Ryeong, հունիսի 5, 2001(2001-06-05), Յոնին, Գյոնգի, Հարավային Կորեա), հարավկորեացի երգչուհի, ռեփեր և պարուհի։ Հանդիսանում է հարավկորեական Itzy գըրլ բենդի անդամ, որտեղ զբաղեցնում գլխավոր պարուհու, ուղեկցող վոկալիստի և ռեփերի դիրքերը։


== Կարիերա ==


=== 2013-2014: «K-pop Star 3» ===
2013 թվականի նոյեմբերի 24-ին Չերյոնը իր ավագ քրոջ՝ Չեյոնի հետ միասին դեբյուտ է կատարել «K-pop Star 3»-ում։ Շոուի ժամանակ ժյուրիները բարձր գնահատեցին նրանց պարային հմտությունները, սակայն աղջիկները չեն հասել մինչև շոուի վերջ։ Հետագայում քույրերը դարձել են JYP Entertainment-ի թրեյնիներ։


=== 2015: «Sixteen» ===
Գործակալությունում մեկ տարի թրեյնի լինելուց հետո 2015 թվականի մայիսին քույրերը մասնակցել են մեկ այլ՝ «Sixteen» շոուին։
Չերյոնը հասել էր եզրափակից, սակայն դուրս է մնացել, այդպես էլ դեբյուտ չկատարելով։


=== 2019-ներկա։ Itzy ===
2019 թվականի հունվարի 20-ին JYP Entertainment-ը հայտարարել է նոր գըրլ բենդի՝ Itzy-ի կազմի մասին, որում ընդգրկված էր Չերյոնը։
2019 թվականի փետրվարին խումբը դեբյուտ է կատարել «Dalla Dalla» երգով։


== Կրթություն ==
2020 թվականի փետրվարի 7-ին Չերոյնը Ռյուջինի հետ միասին ավարտել է «Hanlim Multi Art School»-ը։


== Ֆիլմագրություն ==


=== Ռեալիթի շոուներ ===


=== Ռեալիթի շոուներ խմբի հետ ===


=== Տեսահոլովակներ խմբի հետ ===


== Ծանոթագրություններ ==
Կով Բուրյոլ

Կով Բուրյոլ (ռուս.՝ Ков-Буръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կովյու գետի ձախ ափից 7 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016743
Կոդը ըստ հիդրոլոգիական հետազոտության (ՌԴ) — 111100069
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վաղ միջնադարի հայկական մշակույթ

Վաղ միջնադարի հայկական մշակույթ, հայ ժողովրդի պատմության միջնադարյան փուլում ձևավորված մշակույթ։ Վաղ շրջանում՝ Հայաստանում ավատատիրության հաստատման ու քրիստոնեության ընդունման ժամանակաշրջանում, Մեծ Հայքի թագավորության տարածքում զգալի է եղել ժամանակի Մերձավոր Արևելքի հզորագույն պետությունների՝ Բյուզանդական կայսրության և Սասանյան Պարսկաստանի ազդեցությունը։ Առաջինը պայմանավորված էր քրիստոնեության ընդունմամբ, երկրորդը՝ հայ-պարսկական դարավոր շփմամբ։
Վաղ միջնադարում՝ 5-7-րդ դարերում, հայ ժողովուրդը կորցրել էր իր պետականությունը (428 թվական), և Հայաստանը բաժանված էր երկու մասի՝ մարզպանական ու բյուզանդական։ Հայերի ինքնուրույնությունը սեփական հայրենիքում պահպանվում էր հայ հոգևորականության ու ազնվականության հովանավորությամբ։ Մշակույթի վերելքին մեծապես խթանել է հայ գրերի գյուտը։


== Տես նաև ==
Հին շրջանի հայկական մշակույթ
Զարգացած միջնադարի հայկական մշակույթ


== Ծանոթագրություններ ==
Բերյոզովկա (գյուղ, Աննինսկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), գյուղ Ռուսաստանի Վորոնեժի մարզի Աննինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնիո Կորրադինի

Անտոնիո Քորրադինի (իտալերեն՝ Antonio Corradini, հոկտեմբերի 19, 1688(1688-10-19), Վենետիկ, Վենետիկի հանրապետություն - օգոստոսի 12, 1752(1752-08-12), Նեապոլ, Նեապոլի թագավորություն), իտալացի քանդակագործ։


== Ստեղծագործություն ==
Անտոնիոն մեծ մասամբ աշխատել է վենետիկյան պատվիրատուների համար։ Նրա աշխատանքները գտնվում են հրապարակներում և այգիներում, Էստեի, Վենետիկի, Հռոմի, Վիեննայի, Գուրկի, Դրեզդենի, Դետրոյթի, Լոնդոնի, Պրահայի, Նեապոլի եկեղեցիներում և թանգարաններում։ Ռայմոնդ դե Սանգրոյի պատվերով աշխատել է Սանսևերոյի կապելլայի ձևավորման վրա։ Կապելլայում նրա սկսած «Քրիստոսը ծածկոցի տակ» (հասցրել է պատրաստել միայն կավե մոդելը) մարմարե արձանն ավարտին է հասցրել երիտասարդ և այն ժամանակ դեռ ոչ հայտնի, նեոպոլիտանյան քանդակագործ Ջուզեպպե Սանմարտինոն, 1753 թվական։


== Պատկերասրահ ==

		
		
		
		
		


== Գրականություն ==
Cogo B. Antonio Corradini: scultore veneziano, 1688—1752. Este: Libreria Gregoriana estense, 1996


== Ծանոթագրություններ ==


== Արտաքին հղումներ ==
Անտոնիո Քորրադինին Web Gallery of Art կայքում (անգլ.)
Անտոնիո Քորրադինին աշխարհի թանգարաններում
Ջուզեպպե Սանմարտինո-«Քրիստոսը ծածկոցի տակ»